recursal/SuperWikiNEXT-32B huggingface dataset:
**สถาบันรับรองคุณภาพสถานพยาบาล (องค์การมหาชน)** หรือ **สรพ.** เป็นหน่วยงานของรัฐบาลไทย ประเภทองค์การมหาชนในกำกับดูแลของรัฐมนตรีว่าการกระทรวงสาธารณสุข ก่อตั้งขึ้นในปี 2552 โดยในระยะเริ่มต้นก่อตั้งในปี 2540 ภายใต้ชื่อ "สถาบันพัฒนาและรับรองคุณภาพโรงพยาบาล" สังกัดสถาบันวิจัยระบบสาธารณสุข มีหน้าที่หลักในการรับรองตามมาตรฐาน HA (Healthcare Accreditation) ของสถานพยาบาล

ประวัติ
-------

สถาบันรับรองคุณภาพสถานพยาบาล มีที่มาจากงานวิจัยกลไกส่งเสริมการพัฒนาคุณภาพโรงพยาบาลโดยสถาบันวิจัยระบบสาธารณสุข (สวรส.) เมื่อปี 2540 และก่อตั้งเป็นสถาบันภายใต้สถาบันวิจัยระบบสาธารณสุข เมื่อปี 2542 ในชื่อว่า "สถาบันพัฒนาและรับรองคุณภาพโรงพยาบาล" (พรพ.) โดยมีการดำเนินงานภายใต้หลักการสำคัญคือ "องค์กรที่เป็นกลาง มีความน่าเชื่อถือ คล่องตัว มีการดำเนินการบนพื้นฐานวิชาการ สอดคล้องกับบริบทสาธารณสุขและวัฒนธรรมของประเทศ"

สถาบันรับรองคุณภาพสถานพยาบาล มีบทบาทอย่างสูงในการยกระดับมาตรฐานและคุณภาพการให้บริการของสถานพยาบาลอย่างต่อเนื่อง ดังนั้น เพื่อให้มีสถานะเป็นที่น่าเชื่อถือของสังคมและเป็นองค์กรที่มีความมั่นคงของการดำเนินงานในระยะยาว จึงได้จัดตั้งสถาบันรับรองคุณภาพสถานพยาบาล (องค์การมหาชน) ขึ้น โดยออกเป็นพระราชกฤษฎีกาจัดตั้งสถาบันรับรองคุณภาพสถานพยาบาล (องค์การมหาชน) พ.ศ. 2552 ตั้งแต่วันที่ 22 มิถุนายน พ.ศ. 2552

จากการประเมินองค์การมหาชนของสำนักงาน ก.พ.ร. เมื่อปี พ.ศ. 2562 พบว่าสถาบันรับรองคุณภาพสถานพยาบาล (องค์การมหาชน) ได้รับการประเมินในระดับมาตรฐาน

หน้าที่
-------

สถาบันรับรองคุณภาพสถานพยาบาล มีบทบาทในการประเมินระบบงาน และการรับรองคุณภาพของสถานพยาบาล รวมทั้งกำหนดมาตรฐานของสถานพยาบาล เพื่อใช้เป็นแนวทางในการประเมินการพัฒนาและการรับรองคุณภาพของสถานพยาบาล สนับสนุนการวิจัย และสนับสนุนให้เกิดกลไกในการพัฒนาระบบให้บริการ รวมทั้งเผยแพร่ความรู้ และประสานงานกับหน่วยงานที่เกี่ยวข้อง

อ้างอิง
-------

1. ↑  ราชกิจจานุเบกษา, พระราชบัญญัติงบประมาณรายจ่ายประจำปีงบประมาณ พ.ศ. 2559 เล่ม 132 ตอนที่ 91ก วันที่ 25 กันยายน 2558
2. ↑  ไขทุกความข้องใจ รพ. HA รพ.คุณภาพ
3. ↑  HA มาตรฐาน รพ.เกียรตินิยม มี 4 แห่ง
4. ↑  เปิดผลประเมิน 35 องค์การมหาชน

แหล่งข้อมูลอื่น
---------------

* สถาบันรับรองคุณภาพสถานพยาบาล (สรพ.) เก็บถาวร 2009-02-27 ที่ เวย์แบ็กแมชชีน

| * ด
* ค
* ก
หน่วยงานในสังกัดและหน่วยงานภายใต้การกำกับดูแลของกระทรวงสาธารณสุขของไทย |
| --- |
| กรม | สำนักงานรัฐมนตรี • สำนักงานปลัดกระทรวง • กรมสุขภาพจิต • กรมควบคุมโรค • กรมอนามัย • กรมการแพทย์ • กรมวิทยาศาสตร์การแพทย์ • กรมสนับสนุนบริการสุขภาพ • กรมการแพทย์แผนไทยและการแพทย์ทางเลือก • สำนักงานคณะกรรมการอาหารและยา |  |
| รัฐวิสาหกิจ | องค์การเภสัชกรรม |
| องค์การมหาชน | สำนักงานหลักประกันสุขภาพแห่งชาติ • สถาบันวิจัยระบบสาธารณสุข • สถาบันการแพทย์ฉุกเฉินแห่งชาติ • โรงพยาบาลบ้านแพ้ว (องค์การมหาชน) • สถาบันรับรองคุณภาพสถานพยาบาล (องค์การมหาชน) • สถาบันวัคซีนแห่งชาติ |
| หมวดหมู่ |
**ลีออน สกอต เคนเนดี** (อังกฤษ: Leon Scott Kennedy) เป็นตัวละครสมมุติในแฟรนไชส์สื่อแนวสยองขวัญชุด *เรซิเดนต์อีวิล* ของแคปคอม เขาเปิดตัวในฐานะหนึ่งในตัวเอกที่ควบคุมได้สองตัวในวิดีโอเกม *เรซิเดนต์อีวิล 2* ต่อมาลีออนกลับมาเป็นตัวละครหลักในเกม *เรซิเดนต์อีวิล 4* และเป็นหนึ่งในตัวเอกหกตัวในเกม *เรซิเดนต์อีวิล 6* ตัวละครได้รับการตอบรับด้านบวก

ตามเหตุการณ์ในเกม *เรซิเดนต์อีวิล 2* ลีออนเป็นเจ้าหน้าที่ตำรวจมือใหม่ที่เดินทางถึงเมืองแร็กคูนซิตีช้าไปในวันปฏิบัติงานวันแรก เพียงเพื่อเผชิญหน้ากับซอมบีระบาดระลอกแรก ตลอดเนื้อเรื่องในเกม เขาร่วมมือกับผู้รอดชีวิตชื่อ แคลร์ เรดฟิลด์ เพื่อช่วยชีวิตเด็กหญิง เชอร์รี เบอร์คิน และได้รับความช่วยเหลือจากเอด้า วอง อย่างลึกลับ หกปีต่อมาในเกม *เรซิเดนต์อีวิล 4* ลีออนกลับมาทำหน้าที่สายลับให้กับรัฐบาลกลางแห่งสหรัฐอเมริกา หลังจากได้รับมอบหมายให้ช่วยชีวิตลูกสาวของประธานาธิบดีจากลัทธิบูชาที่มุ่งร้าย ในเกม *เรซิเดนต์อีวิลภาค 6* เขายังคงทำงานให้รัฐบาลสหรัฐอเมริกา และกลับมารวมตัวกับเอด้า และเชอร์รีที่โตเป็นผู้ใหญ่แล้ว

ลีออนยังปรากฏเป็นตัวละครที่เล่นได้ในวิดีโอเกมอื่น ๆ มากมาย และมีบทบาทสำคัญในภาพยนตร์แอนิเมชันเรื่อง *ผีชีวะ สงครามปลุกพันธุ์ไวรัสมฤตยู* และ*ผีชีวะ สงครามดับพันธุ์ไวรัส* โดยเขารับบทเป็นสายลับให้รัฐบาล ลีออนในภาพยนตร์คนแสดงรับบทโดยโยฮันน์ เอิร์บ ในภาพยนตร์*ผีชีวะ 5 สงครามไวรัสล้างนรก*

อ้างอิง
-------

1. ↑  "Actor Brad Renfro Found Dead in L.A. Home". Huliq.com. 2008-01-15. สืบค้นเมื่อ 2014-01-14.
2. ↑  Interview (2012-02-14). "Johann Urb on Playing Leon Kennedy in 'Resident Evil: Retribution'". Fearnet.com. สืบค้นเมื่อ 2014-01-14.
3. ↑  "Biohazard 4 Full cast & crew- other crew". IMDb.com. สืบค้นเมื่อ 2014-07-05.
**บทความนี้มีอักษรพม่า** หากอุปกรณ์ของคุณไม่สามารถเรนเดอร์อักษรนี้ได้ คุณอาจเห็นเครื่องหมายคำถาม, อักษรพิเศษ, กล่อง หรือสัญลักษณ์อื่น ๆ แทนที่อักษรพม่า

**แม่นางตะปี** (พม่า: မေနှင်းထပီ, เสียงอ่านภาษาพม่า: [mè n̥ɪ́ɴ tʰəpì]) พระอัครมเหสีใน พระเจ้าแสนเมือง กษัตริย์องค์ที่ 3 แห่ง อาณาจักรหงสาวดี และเป็นพระมเหสีองค์ที่ 2 ใน พระเจ้ารามมะไตย กษัตริย์องค์ที่ 4 รวมถึงเป็นพระราชมารดาของ พระยาอายกำกอง กษัตริย์องค์ที่ 6

พระนางประสูติเมื่อใดไม่มีหลักฐานเป็นพระราชธิดาของ พระยาเลอไทย กษัตริย์องค์ที่ 4 แห่ง อาณาจักรสุโขทัย ใน ค.ศ. 1311 พระยาเลอไทยได้ส่งพระนางมายัง เมาะตะมะ เพื่ออภิเษกกับพระเจ้าแสนเมืองเมื่อขึ้นสืบราชบัลลังก์ (ขณะนั้นเมาะตะมะยังเป็นประเทศราชของสุโขทัยอยู่นับตั้งแต่สถาปนาอาณาจักร) เมื่อมาถึงเมาะตะมะพระนางได้รับการสถาปนาเป็นพระอัครมเหสีและมีพระประสูติกาลพระราชโอรส-ธิดา 2 พระองค์คือ พระยาอายกำกอง และ แม่นางโอกัลยาณ์ พระเจ้าแสนเมืองได้ประกาศเอกราชจากสุโขทัยพร้อมกับเข้าตี ทวาย และ ตะนาวศรี จากสุโขทัยเมื่อ ค.ศ. 1321

เมื่อพระเจ้าแสนเมืองสวรรคตพระองค์ได้เป็นพระมเหสีพระเจ้ารามมะไตย และมีพระประสูติกาลพระราชโอรส-ธิดา 2 พระองค์คือ มิมาสานและมังลังกา ต่อมาชีปอนและนางจันทะมังคะละได้ยึดราชบัลลังก์แต่ชีปอนก็ถูกจับประหารหลังครองราชย์ได้เพียง 7 วัน พระยาอายกำกองพระโอรสองค์โตของแม่นางตะปีองค์โตจึงขึ้นเป็นกษัตริย์ แต่ก็ครองราชย์ได้เพียง 49 วัน ก็ถูกนางจันทะมังคะละลอบปลงพระชนม์

พงศาวลี
-------

| พงศาวลีของแม่นางตะปี |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | 8. พ่อขุนศรีอินทราทิตย์ |   |
|   |
|   |   |   |   |   |   |   |   |
|
|
|
|
|
|   | 4. พ่อขุนรามคำแหงมหาราช |   |
|   |
|   |   |   |   |   |   |   |   |   |   |   |
|
|
|
|
|
|   | 9. นางเสือง |   |
|   |
|   |   |   |   |   |   |   |   |
|
|
|
|
|
|   | 2. พระยาเลอไทย |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 1. **แม่นางตะปี** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |

อ้างอิง
-------

เชิงอรรถ

1. 1 2 3  Pan Hla 2005: 38
2. ↑  Phayre 1967: 66
3. ↑  Pan Hla 2005: 39
4. ↑  Pan Hla 2005: 40
5. ↑  Pan Hla 2005: 41–42

บรรณานุกรม

* Pan Hla, Nai (1968). *Razadarit Ayedawbon* (ภาษาพม่า) (8th printing, 2005 ed.). Yangon: Armanthit Sarpay.
* Phayre, Lt. Gen. Sir Arthur P. (1883). *History of Burma* (1967 ed.). London: Susil Gupta.
ที่นั่งสำหรับนักกีฬาตัวสำรองและพื้นที่ทางเทคนิคของสโมสรฟุตบอลเอาส์ทรีอาวีนระหว่างการแข่งเมื่อ ค.ศ. 2005
**เขตเทคนิค** (อังกฤษ: technical area) ในกีฬาฟุตบอลคือพื้นที่ที่ผู้จัดการ, ผู้ฝึกสอนคนอื่น ๆ และตัวสำรองได้รับอนุญาตให้ครอบครองในระหว่างการแข่ง

เขตเทคนิคประกอบด้วยซุ้มม้านั่งสำรอง, ที่นั่งสำหรับนักกีฬาตัวสำรอง และโซนที่มีเครื่องหมายติดกับสนาม

ประวัติ
-------

เส้นสีขาวกำหนดขีดจำกัดของเขตเทคนิคของแต่ละทีมที่สนามโอลด์แทรฟฟอร์ดของสโมสรฟุตบอลแมนเชสเตอร์ยูไนเต็ดใน ค.ศ. 2009
สนามฟุตบอลแห่งแรกที่มีซุ้มม้านั่งสำรองคือสนามกีฬาพิตโตดรี อันเป็นสนามเหย้าของสโมสรฟุตบอลแอเบอร์ดีน ที่ซึ่งซุ้มม้านั่งสำรองได้รับการแนะนำโดยผู้ฝึกสอนชื่อโดนัลด์ โคลแมน ในช่วงคริสต์ทศวรรษ 1920 ซึ่งเขาต้องการสถานที่สำหรับจดบันทึกและสังเกตผู้เล่นของเขา (โดยเฉพาะเท้าของพวกเขา จึงเป็นเหตุผลที่ทำให้ต่ำกว่าระดับสนามบางส่วน) โดยไม่ต้องเสียสละที่พักที่อัฒจันทร์เตรียมไว้ให้

ส่วนพื้นที่ที่กำหนดไว้ของเขตเทคนิคได้รับการบัญญัติในส่วนหมายเหตุของกติกาฟุตบอลใน ค.ศ. 1993

การดำเนินการ
------------

เขตเทคนิคจะถูกทำเครื่องหมายด้วยเส้นสีขาว ซึ่งมีขนาดแตกต่างกันออกไป แต่จะต้อง "1 เมตร (1 หลา) ในแต่ละด้านของพื้นที่ที่นั่งที่กำหนด และขยายไปข้างหน้าเป็นระยะทาง 1 เมตร (1 หลา) จากเส้นข้าง" ตามกติกาฟุตบอล

ผู้จัดการทีมจะต้องไม่ข้ามเส้นดังกล่าวระหว่างการแข่ง ซึ่งเป็นการจำกัดไม่ให้พวกเขาเข้าใกล้สนาม โดยใน ค.ศ. 1999 ทางสหพันธ์ฟุตบอลนานาชาติได้แต่งตั้งผู้ตัดสินที่ 4 ให้ดูแลการบังคับใช้กฎนี้ แม้ว่าบรรดาตัวสำรองอาจวอร์มอัปอยู่ข้างสนามก็ตาม

อ้างอิง
-------

1. 1 2 3 4 5  The Technical Area Laws of the Game, FIFA
2. ↑  Bauckham, David (2003). *Dugouts*. New Holland Publishers (UK) Ltd. ISBN 1-84537-478-9.
**สำนักงานรักษาความปลอดภัย องค์การสงเคราะห์ทหารผ่านศึก ในพระบรมราชูปถัมภ์** (อังกฤษ: The Office of Security, The War Veterans Organization of Thailand Under Royal Patronage His majesty the King) หรือย่อว่า **สปภ.อผศ.** เป็นหน่วยงานอิสระ อยู่ภายใต้หน่วยงานกิจการพิเศษ ที่ขึ้นตรงต่อผู้อำนวยการองค์การสงเคราะห์ทหารผ่านศึก

ประวัติ
-------

สำนักงานรักษาความปลอดภัย ได้ถูกนำเสนอครั้งแรกในการประชุมสภาทหารผ่านศึก ครั้งที่ 3/2522 เมื่อวันที่ 27 กรกฎาคม พ.ศ. 2522 โดย พลเอก ยศ เทพหัสดิน ณ อยุธยาได้เสนอหลักการที่จะจัดตั้งสำนักงานรักษาความปลอดภัย เพื่อช่วยเหลือทหารผ่านศึก นอกประจำการ มีงานทำ ยกระดับความปลอดภัยให้มีมาตรฐาน และใช้ทักษะจากการเข้ารับราชการทหารให้เป็นประโยชน์ด้านความมั่นคง ซึ่งที่ประชุมที่มี พลเอก เปรม ติณสูลานนท์ เป็นประธานในที่ประชุมได้มีมติรับหลักการเพื่อไปพิจารณาโครงการดังกล่าว

ต่อมาในการประชุมสภาทหารผ่านศึก ครั้งที่ 5/2522 เมื่อวันที่ 7 ธันวาคม พ.ศ. 2522 ที่ประชุมได้มีมติให้อนุมัติโครงการจัดตั้งสำนักงานรักษาความปลอดภัย จึงได้ถือว่าวันที่ได้อนุมัติโครงการเป็นวันคล้ายวันจัดตั้ง และได้เปิดดำเนินการจริงในวันที่ 5 กุมภาพันธ์ พ.ศ. 2523

ภารกิจ
------

ให้การศึกษาอบรม และพัฒนาศักยภาพอาชีพด้านการรักษาความปลอดภัย และให้บริการรักษาความปลอดภัย สนับสนุนกิจการขององค์การสงเคราะห์ทหารผ่านศึก และการกุศลสาธารณะอื่น ๆ

### วัตถุประสงค์

1. เพื่อจัดหางานให้ทหารผ่านศึก ทหารนอกประจำการและครอบครัว ทำหน้าที่รักษาความปลอดภัยให้กับสถานที่ราชการ หน่วยงานของรัฐ และเอกชน โดยองค์การสงเคราะห์ทหารผ่านศึกจะเป็นผู้ฝึกอบรมทบทวน และเป็นผู้จัดหางานให้
2. ปรับปรุงมาตรฐานการรักษาความปลอดภัยให้แก่ทหารผ่านศึก ทหารนอกประจำการที่มาปฏิบัติงานให้สูงขึ้นและใช้เป็นอาชีพได้
3. ช่วยเหลือด้านความมั่นคงและปลอดภัยให้กับประเทศ ตามนโยบายของกระทรวงกลาโหม

โครงสร้าง
---------

เจ้าหน้าที่รักษาความปลอดภัย กำลังอำนวยการจราจรบนถนนราชดำเนินนอก หน้า ส.ป.ก. ซึ่งเป็นอีกหน่วยงานที่รับบริการจาก สปภ.อผศ.
สำนักงานรักษาความปลอดภัย องค์การส่งเคราะห์ทหารผ่านศึกฯ แบ่งโครงสร้างออกเป็น 8 ส่วนงาน 1 ศูนย์ และ 1 โรงเรียน

* ส่วนอำนวยการ
* ส่วนส่งกำลังบำรุง
* ศูนย์กรรมวิธีข้อมูล
* ส่วนดำเนินงาน
* ส่วนปฏิบัติการ
* ส่วนการเงิน
* ส่วนบัญชี
* ส่วนการตลาด
* ส่วนนิติการ
* โรงเรียนรักษาความปลอดภัย องค์การสงเคราะห์ทหารผ่านศึกฯ

การดำเนินงาน
------------

เจ้าหน้าที่รักษาความปลอดภัย ของ สปภ.อพศ. มีการจัดระบบการทำงานโดยมีหัวหน้าชุด / หัวหน้าผลัด ในการควบคุมสั่งการและดูแลตามจุดต่าง ๆ โดยเป็นคนที่มีความสามารถในการปกครอง และประสานงานกับผู้ว่าจ้างได้ดี 

เจ้าหน้าที่สายตรวจ จะคอยควบคุมตรวจสอบการทำงานของเจ้าหน้าที่รักษาความปลอดภัยตามจุดต่าง ๆ ทั้งในกรุงเทพและปริมณฑล และต่างจังหวัด โดยมีศูนย์ข่าว รับแจ้งเหตุตลอด 24 ชั่วโมง เพื่อสนับสนุนการทำงานของเจ้าหน้าที่รักษาความปลอดภัย หัวหน้าชุด / ผลัด และเจ้าหน้าที่สายตรวจ รวมถึงมีเจ้าหน้าที่รักษาความปลอดภัยสำรองเพื่อทดแทนกำลังเจ้าหน้าที่ที่ขาดแคลนในกรณีมีการลาพักผ่อน

หน่วยงานที่ใช้บริการเจ้าหน้าที่รักษาความปลอดภัยของ สปภ.อพศ. ส่วนใหญ่จะเป็นสถานที่ราชการ หรือหน่วยงานรัฐวิสาหกิจ

อ้างอิง
-------

1. ↑  Center, Data Processing. "ประวัติความเป็นมา".
2. ↑  "ผงะ!จ้าง'ยาม'ทหารผ่านศึกพันล้าน". *คมชัดลึกออนไลน์*. 2011-09-23.
3. ↑  matichon (2021-12-06). "ชาวเน็ตชม รปภ.เก็บเงินเฉียดหมื่นได้ ประกาศตามหาเจ้าของ สาวลำปางยิ้มออกได้ของคืน". *มติชนออนไลน์*.

แหล่งข้อมูลอื่น
---------------

* เว็บไซต์สำนักงานรักษาความปลอดภัย อผศ.
* เฟซบุ๊กแฟนเพจ ศูนย์ประสานงาน สปภ.อผศ.
**เลนส์บาง**
เลนส์บางคือ ตัวกลางโปร่งแสง สามารถให้แสงผ่านไปได้ สามารถรวมแสงหรือกระจายแสงได้โดยหลักการหักเหของแสง มีผิวหน้าเป็นผิวโค้ง เป็นเลนส์ที่มีความหนาน้อยเมื่อเทียบกับระยะวัตถุ ระยะภาพ และรัศมีความโค้งของทรงกลม เลนส์แบ่งออกเป็นสองชนิด คือ เลนส์นูน (Convex lens) กับเลนส์เว้า (Concave lens)  

- เลนส์นูน คือ เลนส์ที่มีตรงกลางหนากว่าตรงขอบเสมอ เมื่อลำแสงส่องขนานเข้าหาเลนส์จะทำให้รังสีตีบเข้าหากัน และตัดกัน ที่จุดโฟกัสจริง (Real focus)  

- เลนส์เว้า คือ เลนส์ที่มีตรงกลางบางกว่าตรงขอบเสมอ เมื่อลำแสงส่องขนานเข้าหาเลนส์ทำให้รังสีถ่างออกจากกัน ละจะไปตัดกันที่จุดโฟกัสเสมือน (Virtual focus)

ส่วนประกอบที่สำคัญของเลนส์
--------------------------

ส่วนประกอบที่สำคัญของเลนส์- แกนมุขสำคัญ (Principle Axis) ของเลนส์ คือเส้นตรงที่ลากผ่านจุดศูนย์กลางความโค้ง

- จุดโฟกัสของเลนส์นูน (Principle Focus ,จุด F) คือ จุดที่รังสีขนานเดิมตีบไปตัดกัน

– Optical Center ของเลนส์ (จุด O) คือ จุดที่อยู่บนแกนมุขสำคัญ ซึ่งรังสีเมื่อผ่านเข้าเลนส์และผ่านจุดนี้แล้ว แสงที่ผ่านออกมาจะมีแนวขนานกับรังสีเดิม

– จุดโฟกัสจริง เป็นจุดที่อยู่บนแกนมุขสำคัญของเลนส์นูน ลำแสงขนานเมื่อผ่านเลนส์นูนจะหักเหไปตัดกันจริงที่จุดโฟกัส ซึ่งอยู่ในด้านตรงข้ามกับวัตถุ

– จุดโฟกัสเสมือน เป็นจุดที่อยู่บนแกนมุขสำคัญของเลนส์เว้า ลำแสงขนานเมื่อผ่านเลนส์เว้าจะหักเหออกจากกัน โดยมีแนวรังสีเสมือนไปตัดกันที่จุดโฟกัสเสมือน ซึ่งอยู่ด้านเดียวกับวัตถุ

– ความยาวโฟกัส (f) คือ ระยะจากจุดโฟกัสถึงจุด Optical Center ดังรูปด้านบน

### วิธีเขียนทางเดินแสงเพื่อหาตำแหน่งภาพของวัตถุ ของเลนส์ทั้งสอง

1. จากวัตถุลากรังสีขนานกับแกนมุขสำคัญ ตกกระทบกับเลนส์ แล้วหักเหผ่านจุดโฟกัส

2. จากวัตถุลากรังสีผ่านจุด Optical Center แล้วต่อรังสีให้ตัดกับรังสีในขั้นตอนแรกตำแหน่งที่รังสีตัดกัน

ภาพที่เกิดจากการวางวัตถุ ณ ตำแหน่งต่าง ๆ ของเลนส์นูน
----------------------------------------------------

-ถ้าวัตถุอยู่ที่ตำแหน่งที่ไกลมากหรือระยะอนันต์ จะได้ภาพจริงมีขนาดเป็นจุดอยู่ที่จุดโฟกัส  

-ถ้าวัตถุอยู่ห่างมากกว่าจุดศูนย์กลางความโค้ง แต่ไม่ถึงระยะอนันต์ จะเกิดภาพจริงหัวกลับ ขนาดเล็กกว่าวัตถุ อยู่ระหว่างจุด F และ ซึ่งอยู่คนละด้านกับวัตถุ  

-ถ้าวัตถุอยู่ที่จุด C จะเกิดภาพจริงหัวกลับที่ตำแหน่ง ขนาดเท่ากับวัตถุ และอยู่คนละด้านกลับวัตถุ  

-ถ้าวัตถุอยู่ระหว่างจุด C และจุด F จะเกิดภาพจริงหัวกลับ ขนาดขยายอยู่นอกจุด ซึ่งอยู่คนละด้านกับวัตถุ  

-ถ้าวัตถุอยู่ที่จุด F จะทำให้เกิดภาพที่ระยะอนันต์ เพราะรังสีแสงที่ออกมาจะเป็นรังสีแสงขนาน  

-ถ้าวัตถุอยู่ระหว่างจุด F กับจุด O จะพบว่ารังสีรังสีที่ผ่านเลนส์มีการเบนออก และเมื่อเราต่อแนวรังสีที่หักเหผ่านเลนส์ จะพบว่าเกิดภาพเสมือนขนาดขยาย หัวตั้งอยู่ด้านเดียวกับวัตถุ  

### ข้อสังเกต

  

1. ภาพของเลนส์นูน มีลักษณะเดียวกับการให้ภาพของกระจกเว้า คือเลนส์จะให้ทั้งภาพจริงและภาพเสมือน  

2. การเกิดภาพของเลนส์เว้า จะเหมือนกับการเกิดภาพของกระจกนูน คือ จะให้ภาพเสมือน หัวตั้ง และมีขนาดเล็กกว่าวัตถุเสมอ  

3. สำหรับเลนส์ การที่จะรู้ว่าปริมาณใดเป็นปริมาณจริงหรือเสมือนนั้น ดูได้จากตำแหน่งของปริมาณต่าง ๆ คือ ถ้าปริมาณนั้นมีตำแหน่งอยู่คนละด้านกับวัตถุ ก็ถือว่าเป็นปริมาณจริง แต่ถ้าปริมาณนั้นมีตำแหน่งอยู่ด้านเดียวกับวัตถุ ก็ให้ถือว่าเป็นปริมาณเสมือน  

4.ภาพจากเลนส์นูน จะมีทั้งภาพจริงและภาพเสมือน  

5. ภาพจากเลนส์เว้ามีแต่ภาพเสมือนขนาดเล็กกว่าวัตถุ ดังรูป ต่อไปนี้

**อ้างอิง**
-----------

 เก็บถาวร 2014-03-10 ที่ เวย์แบ็กแมชชีน
ตัวอย่างข่าวประชาสัมพันธ์ของจากทีมสื่อสารของมูลนิธิวิกิมีเดีย
**ข่าวประชาสัมพันธ์** หรือ **ข่าวแจก** (press release) คือแถลงการณ์อย่างเป็นทางการที่ส่งไปยังสมาชิกสื่อด้านข่าว มีจุดประสงค์ในการให้ข้อมูล แถลงการณ์อย่างเป็นทางการ หรือการประกาศที่มีจุดมุ่งหมายเพื่อการเผยแพร่สู่สาธารณะ ข่าวประชาสัมพันธ์ยังถือเป็น แหล่งข้อมูลปฐมภูมิ ซึ่งหมายความว่าเป็นข้อมูลต้นฉบับ โดยทั่วไปแล้วข่าวประชาสัมพันธ์จะประกอบด้วยองค์ประกอบโครงสร้าง 9 องค์ประกอบ คือ มีหัวข้อข่าว ส่วนหัวเอกสารที่บอกวันที่ บทนำ เนื้อหา และองค์ประกอบอื่น ๆ โดยทั่วไปแล้ว ข่าวประชาสัมพันธ์จะถูกส่งไปยังสื่อข่าวทางอิเล็กทรอนิกส์ พร้อมใช้งาน และมักอยู่ภายใต้เงื่อนไข "ห้ามใช้ก่อน" หรือที่เรียกว่า ข่าวที่กำหนดเวลาเผยแพร่ (news embargo)

  

การใช้สื่อข่าวประชาสัมพันธ์จะเป็นประโยชน์ต่อบริษัท เนื่องจากช่วยลดต้นทุนและช่ยเพิ่มปริมาณสื่อที่บริษัทสามารถส่งออกได้ในระยะเวลาหนึ่ง เนื่องจากเนื้อหาได้ทำไว้ล่วงหน้า ข่าวประชาสัมพันธ์จึงช่วยประหยัดเวลา ของนักข่าว ไม่เพียงแต่ในการเขียนเรื่องราวเท่านั้น แต่ยังรวมถึงเวลาและเงินที่ใช้ในการทำข่าวโดยตรงด้วย

อ้างอิง
-------

1. ↑  Lewis, Justin; Williams, Andrew; Franklin, Bob (2008-02-01). "A Compromised Fourth Estate?". *Journalism Studies*. **9** (1): 1–20. doi:10.1080/14616700701767974. ISSN 1461-670X.
Cartesian coordinates.
**เรขาคณิตวิเคราะห์** (Analytic Geometry) เป็นคณิตศาสตร์แขนงหนึ่งที่กล่าวถึงจุดบนระนาบ (point and plane)

เรขาคณิตวิเคราะห์จึงแบ่งได้ดังนี้

1. ระบบพิกัดฉาก ประกอบด้วยเส้นตรง สองเส้นเส้นหนึ่งอยู่ในแนวนอน เรียกว่า
แกน x อีกเส้นหนึ่งอยู่ในแนวตั้งเรียกว่าแกน y ทั้งสองเส้นนี้ตัดกันเป็นมุมฉาก และเรียกจุดตัดว่า จุดกำเนิด
 y ควอดรันต์ที่ II ควอดรันต์ที่ I (-,+) (+,+) x ควอดรันต์ที่ III ควอดรันต์ที่ IV (-,-) (+,-) 
2. การหาระยะทางระหว่างจุด 2 จุด
ถ้า P(x1,y1) และ P(x2,y2) เป็นจุด 2 จุดในระนาบ ระยะทางระหว่างจุด P และจุด Q หาได้โดย

 PQ = (x2-x1)2 + (y2-y1) 2

3. จุดกึ่งกลางระหว่างสองจุด
ถ้า P(x1,y1) และ P(x2,y2) เป็นจุด 2 จุดในระนาบและให้ M(x,y) เป็นจุดกึ่งกลางระหว่าง P และ Q เราสามารถหาจุด M ได้ดังนี้

จุดกึ่งกลาง M คือ x1+ x2 , y1+ y2
2 2

4. สมการของเส้นตรง Q(x2,y2)
4.1 ความชัน(slop)=tan=m 

 Q(x1,y1)

  

 ความชัน = m = y2 - y1
 x2 - x1 

 4.2 สมการเส้นตรงที่ผ่านจุด (x1,y1) และมีความชันเท่ากับ m คือ 

 y - y1 = m(x - x1) 

 4.3 สมการเส้นตรงที่มี y -intercept เท่ากับ b และมีความชันเท่ากับ m คือ

 y = mx + b

 4.4 จาก 4.2 และ 4.3 สามารถเขียนสมการเส้นตรงใหม่ในรูปของ

 Ax + By + C = 0

วิธีการหาความชันของ 

```
                 Ax + By + C = 0
```

 m=-A/B
ตัวอย่าง จงหาความชันของเส้นตรง 3x + 4y - 5 = 0
 วิธีทำ4y = -3x + 5,
 y = -(-3/4)x +(5/4)
  ความชันคือ -3/4
 4.5 เส้นตรง l1 ขนานกับ l2 ก็ต่อเมื่อ m1=m2
 เส้นตรง l1 ตั้งฉากกับ l2 ก็ต่อเมื่อ m1m2 = -1

5. การหาระยะทางจากจุดไปยังเส้นตรง
กำหนดให้ l เป็นเส้นตรงที่มีสมการ Ax + By + C = 0 และ P(x1,y1) เป็นที่อยู่นอกเส้น l ดังรูป

 P(x1,y1)
 d l
 Ax + By + C = 0

  

 ถ้า d เป็นระยะทางจากจุด P ไปยังเส้นตรง l

 d = Ax1 + By1 + C
  A2 + B2
**รูปปั้นเงือกน้อย** (อังกฤษ: The statue of The Little Mermaid) เป็นรูปปั้นสำริดรูปเงือกนั่งอยู่บนก้อนหิน มีขนาดความสูงประมาณ 1.25 เมตร ตั้งอยู่ที่สวนสาธารณะริมอ่าวโคเปนเฮเกน เป็นจุดท่องเที่ยวสำคัญแห่งหนึ่งของโคเปนเฮเกน ประเทศเดนมาร์ก

รูปปั้นนี้สร้างขึ้นโดยศิลปินชาวเดนมาร์กชื่อ เอ็ดวาร์ด อีริกเซน ตามคำสั่งจ้างของคาร์ล จาค็อบเซน บุตรชายของผู้ก่อตั้งบริษัทเบียร์คาร์ลสเบิร์ก ในปี ค.ศ. 1909 ซึ่งมีความประทับใจในบัลเลต์เรื่อง เงือกน้อยผจญภัย (เดนมาร์ก: *Den lille havfrue*; อังกฤษ: The Little Mermaid) จากนิทานของฮันส์ คริสเตียน แอนเดอร์เซน โดยอีริกเซนนำแบบใบหน้ามาจากนักเต้นบัลเลต์ชื่อ เอลเลน ไพรซ์ ส่วนร่างกายที่เป็นหญิงเปลือยนำแบบมาจากภรรยาของตัวเขาเอง  รูปปั้นแล้วเสร็จถูกนำไปติดตั้งตั้งแต่เดือนสิงหาคม ค.ศ. 1913 รูปปั้นนี้มีน้ำหนักประมาณ 175 กิโลกรัม

ตั้งแต่ทศวรรษ 1950 เป็นต้นมา รูปปั้นซึ่งตั้งอยู่ในที่สาธารณะถูกลักลอบทำความเสียหายหลายครั้ง ทั้งตัดศีรษะ แขน พ่นสีใส่ หรือถูกนักท่องเที่ยวปีนป่ายเพื่อถ่ายภาพ ปัจจุบันรูปปั้นที่จัดแสดงอยู่เป็นรูปจำลองที่ทำขึ้นมาใหม่ ส่วนรูปปั้นตัวจริงเก็บรักษาอยู่ในสถานที่ที่ไม่เปิดเผย ภายใต้การครอบครองของทายาทของเอ็ดวาร์ด อีริกเซน 

รูปปั้นที่อ่าวโคเปนเฮเกน ได้ถูกย้ายไปจัดแสดงชั่วคราวที่ซุ้มจัดแสดงของประเทศเดนมาร์ก ในงานเอ็กซ์โป 2010 ที่เซี่ยงไฮ้ ประเทศจีน เป็นเวลา 6 เดือน เพื่อเป็นการส่งเสริมการท่องเที่ยวเดนมาร์ก  หลังจากนั้นทางเทศบาลนครโคเปนเฮเกนจะหาข้อสรุปอีกครั้งว่าจะย้ายรูปปั้นนี้ออกจากอ่าวโคเปนเฮเกนเป็นการถาวรหรือไม่ เพื่อป้องกันการทำความเสียหายในอนาคต

ปัจจุบัน ลิขสิทธิ์ของรูปปั้นนี้ตกเป็นของทายาทของศิลปินผู้สร้างจนถึงปี ค.ศ. 2029 (70 ปีหลังการเสียชีวิตของอีริกเซน ตั้งแต่ ค.ศ. 1959 ตามกฎหมายเดนมาร์ก) ผู้ถือสิทธิ์ปัจจุบันไม่อนุญาตให้มีการนำเสนอภาพถ่ายของรูปปั้นนี้ (เฉพาะที่ถ่ายในประเทศเดนมาร์ก) เพื่อการค้า โดยถือว่าเป็นการดัดแปลงจากงานต้นฉบับ (Derivative work) และไม่อนุญาตให้มีการปั้นรูปจำลอง ด้วยเหตุผลว่าจะทำให้รูปปั้นต้นฉบับสูญเสียความเป็นเอกลักษณ์

อ้างอิง
-------

1. ↑  "The Little Mermaid statue in Copenhagen Harbor". *Copenhagen Pictures*. คลังข้อมูลเก่าเก็บจากแหล่งเดิมเมื่อ 1999-11-28. สืบค้นเมื่อ 2008-08-17.
2. ↑  German article at Spiegel online about the statue’s upcoming 95th anniversary (เยอรมัน)
3. ↑  "jp.dk November 9 2008 *Maid in China*". คลังข้อมูลเก่าเก็บจากแหล่งเดิมเมื่อ 2012-03-20. สืบค้นเมื่อ 2010-11-10.
4. ↑  Aeppel, Timothy (July 27, 2009). "In a Mermaid Statue, Danes Find Something Rotten in State of Michigan: Small Town's Ode to Ethnic Culture Draws Call From 'the Art Police' Over Licensing". *The Wall Street Journal*. Dow Jones & Company. เก็บจากแหล่งเดิมเมื่อ 2009-07-27. สืบค้นเมื่อ 2009-07-27.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **Statue of the Little Mermaid in Copenhagen**

* The Little Mermaid. Photo gallery from Denmark. Hans Christian Andersen Information
* Little Mermaid Statue เก็บถาวร 2007-09-30 ที่ เวย์แบ็กแมชชีน thumbnail photo gallery, from Mermaids on the Web เก็บถาวร 2015-04-07 ที่ เวย์แบ็กแมชชีน
* The Little Mermaid 360 degree Quicktime VR panorama from Copenhagen

พิกัดภูมิศาสตร์: 55°41′34.3″N 12°35′57.4″E﻿ / ﻿55.692861°N 12.599278°E﻿ / 55.692861; 12.599278
*สำหรับปลากัดป่าที่หมายถึงปลากัด ดูที่: ปลากัดป่า*

**ปลากริมข้างลาย** หรือ **ปลากริมควาย** หรือ **ปลากัดป่า** (อังกฤษ: Croaking gourami; ชื่อวิทยาศาสตร์: *Trichopsis vittata*) ปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)

จัดเป็นปลากริมชนิดหนึ่ง นับเป็นปลากริมชนิดที่มีขนาดใหญ่ที่สุดและพบแพร่กระจายพันธุ์กว้างขวางหลากหลายที่สุด มีลักษณะเด่น คือ มีครีบหลัง ครีบอก ครีบก้น และครีบหางยื่นออกมาเป็นเส้นเดี่ยว ครีบหลังมีก้านครีบเดี่ยว 2-4 ก้าน และก้านครีบแขนง 6-8 ก้าน ครีบก้นมีก้านครีบเดี่ยว 6-7 ก้าน และก้านครีบแขนง 24-28 ก้าน จำนวนแถวของเกล็ดตามแนวเส้นข้างลำตัวมี 28-29 แถว สีสันมีแตกต่างหลากหลายกันไป แม้ว่าจะอยู่ในแหล่งอาศัยแหล่งเดียวกันก็ตาม นอกจากนี้แล้วบางตัวยังมีจุดกลมสีดำอยู่กลางลำตัวและเหนือครีบอก มีแถบสีดำพาดผ่านนัยน์ตาและแก้ม 

มีความยาวเต็มที่ประมาณ 6 เซนติเมตร พบได้ทั่วไปในแหล่งน้ำนิ่งขนาดเล็ก เช่น หนองหรือบึงน้ำที่มีหญ้าหรือวัชพืชปกคลุม ในทุกประเทศในภูมิภาคเอเชียตะวันออกเฉียงใต้ เป็นปลาที่อาศัยอยู่รวมกันเป็นฝูง มีพฤติกรรมก้าวร้าวมักกัดกันเองอยู่เสมอ ๆ ในระหว่างปลาตัวผู้ แต่ก็ไม่รุนแรงถึงขั้นตายไปกันข้างเหมือนปลากัด

นิยมเลี้ยงกันเป็นปลาสวยงาม โดยเฉพาะในต่างประเทศ ในเมืองปาล์มบีชเคาน์ตี รัฐฟลอริดา สหรัฐอเมริกา สามารถพบได้ตามท้องร่องระบายน้ำ และสามารถขยายพันธุ์ได้เอง เนื่องจากถูกนำไปในฐานะปลาสวยงาม

อ้างอิง
-------

1. ↑  Vidthayanon, C. 2012. *Trichopsis vittata*. In: IUCN 2013. IUCN Red List of Threatened Species. Version 2013.2. <www.iucnredlist.org>. Downloaded on 11 April 2014.
2. 1 2  "กริม". พจนานุกรมแปล ไทย-ไทย ราชบัณฑิตยสถาน. สืบค้นเมื่อ 22 October 2014.
3. ↑  สมโภชน์ อัคคะทวีวัฒน์. *สาระน่ารู้ปลาน้ำจืดไทย เล่ม ๒*. กรุงเทพฯ : โรงพิมพ์คุรุสภาลาดพร้าว, 2547. 257 หน้า. หน้า 214. ISBN 974-00-8738-8
4. ↑  Shafland, P. L. (1996). "Exotic Fishes of Florida-1994". *Reviews in Fisheries Science* 4(2).

แหล่งข้อมูลอื่น
---------------

* รูปและข้อมูลเพิ่มเติม (อังกฤษ)

 ข้อมูลที่เกี่ยวข้องกับ Trichopsis vittata ที่วิกิสปีชีส์


วิกิมีเดียคอมมอนส์มีสื่อที่เกี่ยวข้องกับ ***Trichopsis vittata***
**เว่ย์ จงเสียน** (จีน: 魏忠賢) เป็น ขันที ที่มีชีวิตใน ราชวงศ์หมิง ตอนปลาย เขาได้รับการกล่าวถึงจากนักประวัติศาสตร์ส่วนใหญ่ ฐานะเป็นขันทีที่มีอำนาจและฉาวโฉ่ที่สุดในประวัติศาสตร์จีน เขาเป็นที่รู้จักกันเป็นอย่างดีในการรับใช้ในราชสำนักของ จักรพรรดิเทียนฉี่ (ค. 2163-2170) เมื่อในที่สุดพลังอำนาจของเขาดูเหมือนจะเป็นคู่แข่งกับองค์จักรพรรดิ

ประวัติ
-------

ไม่ค่อยมีใครรู้จักชีวิตก่อนเข้าราชสำนักของเว่ย์ เว่ย์ไร้การศึกษา อาจเป็นสัญญาณว่าเขาเกิดในตระกูลชาวนาหรือชนชั้นพ่อค้า สันนิษฐานว่าเขาเกิดในปี ค.ศ. 1568 ในอำเภอซู่หนิง (100 ไมล์ทางตะวันออกเฉียงใต้ของกรุงปักกิ่ง) ได้แต่งงานกับหญิงสาวสกุลฟางและตอนตัวเองเมื่ออายุ 21 ปี (บันทึกราชวงศ์หมิงอ้างว่าเขาทำอย่างนั้นเพื่อหนีหนี้การพนันของเขา)

ก้าวเข้าสู่ราชสำนัก
-------------------

ผ่านทางญาติของแม่ เว่ย์สามารถเข้ารับราชการใน พระราชวังต้องห้าม เป็นขันทีในราชสำนักหมิง เว่ย์ค่อย ๆ ได้รับความโปรดปรานจากขุนนางในราชสำนัก ขณะทำงานในตำแหน่งต่างๆ ที่ไม่เป็นทางการ ใน ค.ศ. 1605 เขาได้รับมอบหมายงานถวายพระกระยาหารให้กับพระสนมหวังและพระโอรสองค์น้อยของพระนาง องค์ชายจู โหย่วเซี่ยว ซึ่งในที่สุดจะกลายเป็น จักรพรรดิเทียนฉี่ ขณะทำหน้าที่นี้ เขาใกล้ชิดกับพระสนมขององค์ชาย จู โหย่วเซี่ยว มาดามเคอ เมื่อองค์ชายจู โหย่วเซี่ยว เจริญพระชันษาขึ้น พระองค์ก็ผูกพันกับมาดามเคอ และ เว่ย์ จงเสียน อย่างมาก โดยปฏิบัติต่อพวกเขาเหมือนพระบิดาพระมารดาโดยพฤตินัยเมื่อพระมารดาของพระองค์สิ้นพระชนม์ในปี ค.ศ. 1619

เรืองอำนาจ
----------

เมื่อ จักรพรรดิว่านลี่ และผู้สืบทอดของพระองค์ จักรพรรดิไท่ชาง ทั้งสองสวรรคตพร้อมกันในปี ค.ศ. 1620 จึงได้เกิดปัญหาในการสืบราชบัลลังก์ การสวรรคตของจักรพรรดิไท่ชาง ทำให้มาดามเคอ, เว่ย์ จงเสียน และ องค์ชายจู โหย่วเซี่ยว อยู่ภายใต้การดูแลของ จักรพรรดินีหลี่ จักรพรรดินีของจักรพรรดิไท่ชาง ซึ่งองค์ชาย จู โหย่วเซี่ยว เกลียดชัง

อ้างอิง
-------

1. ↑  "Wei Zhongxian". *Encyclopædia Britannica* (Online Academic Edition). Encyclopædia Britannica Inc. 2014.
2. 1 2 3  Dardess 2002, p. 35 harvnb error: no target: CITEREFDardess2002 (help)
3. ↑  Tsai 1996, p. 4 harvnb error: no target: CITEREFTsai1996 (help)
**วัดพุทธวนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่ บ้านวังน้ำเย็น ตำบลเกิ้ง อำเภอเมืองมหาสารคาม จังหวัดมหาสารคาม มีที่ดินตั้งวัดกว่า 30 ไร่

วัดพุทธวนาราม หรือ **วัดป่าวังน้ำเย็น** สร้างขึ้นโดยพระอาจารย์สุริยันต์ โฆสปัญโญ ผู้เป็นลูกศิษย์ของ หลวงปู่คำพันธ์ โฆสปัญโญ ตั้งแต่ปี พ.ศ. 2549 โดยญาติโยมชาวมหาสารคามและทานธนบดีผู้มีจิตศรัทธา มีความเลื่อมใสศรัทธา ร่วมบริจาคที่ดินบริเวณที่ตั้งวัดป่าวังน้ำเย็นในปัจจุบัน จนกระทั่งได้รับการยกฐานะเป็นวัดอย่างถูกต้องเมื่อวันที่ 22 พฤศจิกายน พ.ศ. 2555 ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2562

จุดเด่นของวัด คือ *เจดีย์ศรีมหาสารคาม* องค์ใหญ่สีทอง รวมถึงศาลาการเปรียญไม้ขนาดใหญ่ซึ่งใช้เสาไม้ถึง 112 ต้น หอระฆังไม้สักขนาดใหญ่ รวมไปถึงอุโบสถไม้ตะเคียนทอง ภายในวัดยังเป็นที่ประดิษฐานพระพุทธรูปทรงเครื่องที่สร้างจากทองคำบริสุทธิ์ 5 องค์ น้ำหนักกว่า 14 กิโลกรัม ซึ่งวัดจะนำออกแห่รอบเมืองในงานทอดกฐินเป็นประจำทุกปี พระพุทธมหาจักรพรรดิหน้าตัก 5 นิ้ว เนื้อทองคำบริสุทธิ์

พระพุทธรูปปางประทานพร นาคปรก สำริด
พระพุทธรูปปางประทานพร นครปรก ไม้สักทอง 
เหรียญที่ระลึก พระพุทธรูปปางประทานพร นาคปรก ชนะจน สมปรารถนา

อ้างอิง
-------

1. ↑  "วัดป่าวังน้ำเย็น". เทศบาลเมืองมหาสารคาม.
2. ↑  "วัดพุทธวนาราม". สำนักงานพระพุทธศาสนาแห่งชาติ.
3. ↑  "4 สิ่งมหัศจรรย์ วัดป่าวังน้ำเย็น จ.มหาสารคาม".
4. ↑  "วัดป่าวังน้ำเย็น อ.เมือง จ.มหาสารคาม".
**อเล็กซานเดอร์ ดุปเชค** (สโลวัก: *Alexander Dubček*; 27 พฤศจิกายน ค.ศ. 1921 – 7 พฤศจิกายน ค.ศ. 1992) เป็นนักการเมืองชาวสโลวาเกีย เป็นอดีตผู้นำเชโกสโลวาเกีย (ค.ศ. 1968–1969) ในช่วงปรากสปริง เขาพยายามที่จะปฏิรูปสาธารณรัฐสังคมนิยมเชโกสโลวัก แต่ถูกบีบให้ลาออกหลังการบุกครองเชโกสโลวาเกียของฝ่ายสนธิสัญญาวอร์ซอ

ประวัติ
-------

อเล็กซานเดอร์ ดุปเชค เกิดเมื่อ ค.ศ. 1921 ที่เมืองอูห์โรเวค ในเชโกสโลวาเกีย และเติบโตในสาธารณรัฐสังคมนิยมโซเวียตคีร์กีซ (ปัจจุบันคือ คีร์กีซสถาน) พออายุได้ 17 ปี ครอบครัวของเขาก็ย้ายกลับไปอยู่ที่เชโกสโลวาเกีย ช่วงสงครามโลกครั้งที่สอง ดุปเชคได้เข้าร่วมกลุ่มต่อต้านนาซีในสโลวาเกีย และเข้าร่วมพรรคคอมมิวนิสต์แห่งสโลวาเกีย ซึ่งต่อมากลายเป็นพรรคคอมมิวนิสต์แห่งเชโกสโลวาเกีย กระทั่งในเดือนมกราคม ค.ศ. 1968 ดุปเชคก็ได้ขึ้นเป็นเลขานุการลำดับที่หนึ่งของพรรค การขึ้นสู่อำนาจของเขาก่อให้เกิดปรากฏการณ์ปรากสปริง ดุปเชคร่วมมือกับนักปฏิรูปหลายคนเพื่อเริ่มสิ่งที่เรียกว่า "สังคมนิยมแบบใบหน้ามนุษย์" (socialism with a human face) ซึ่งเป็นการเปิดเสรีทางการเมืองและให้สิทธิ์ต่าง ๆ กับประชาชน แต่สมาชิกบางกลุ่มในพรรคและเหล่าผู้นำสนธิสัญญาวอร์ซอมองว่าสิ่งนี้เป็นภัยต่อระบอบคอมมิวนิสต์ เดือนสิงหาคม ปีเดียวกัน สหภาพโซเวียตและกลุ่มสนธิสัญญาวอร์ซอบุกเข้าเชโกสโลวาเกีย ดุปเชคและนักปฏิรูปคนอื่น ๆ ถูกคุมตัวไปที่มอสโกและถูกบังคับให้ลงนามในพิธีสารมอสโก สองปีหลังจากปรากสปริง ดุปเชคก็ถูกขับไล่ออกจากพรรค

หลังจากถูกขับไล่ออกจากพรรค ดุปเชคและภรรยาใช้ชีวิตอย่างสงบในบราติสลาวา ในปี ค.ศ. 1989 เขาได้รับรางวัลซาคารอฟ ในปีเดียวกัน ดุปเชคได้สนับสนุนการปฏิวัติกำมะหยี่ หลังการปฏิวัติ ดุปเชคได้รับเลือกเป็นประธานรัฐสภาแห่งสมาพันธ์เชโกสโลวาเกีย จนกระทั่งถึงแก่กรรมในปี ค.ศ. 1992

อ้างอิง
-------

1. ↑  Alexander Dubcek - History Learning Site
2. ↑  Dennis Kavanagh (1998). "Dubcek, AAlexander". *A Dictionary of Political Biography*. Oxford: OUP. p. 152. สืบค้นเมื่อ 1 กันยายน 2013.
3. ↑  Alexander Dubcek, Hero of 'Prague Spring,' Dies : Czechoslovakia: He espoused 'socialism with a human face' in 1968, and he remained beloved.
4. ↑  Alexander Dubcek - Spartacus Educational
5. ↑  On This Day: Reformist Alexander Dubcek Takes Power in Czechoslovakia
6. ↑  Alexander Dubcek Facts, information, pictures | Encyclopedia.com
7. ↑  Alexander Dubcek, 70, Dies in Prague - NYTimes.com

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ อเล็กซานเดอร์ ดุปเชค
* Alexander Dubcek | biography - Slovak statesman | Britannica.com[*ลิงก์เสีย*]
ภาพจำลองการทำงานของขีปนาวุธปล่อยโจมตีหลายเป้าหมาย
**ขีปนาวุธ** (อังกฤษ: Ballistic missile) หมายถึงอาวุธปล่อยชนิดหนึ่ง ที่ใช้นำส่งหัวรบหนึ่งหัวหรือมากกว่าเพื่อทำล้ายล้างเป้าหมายในวงกว้างหรือหลายเป้าหมายในการยิงครั้งเดียว โดยจะมีการบังคับวิถีในขาขึ้น ซึ่งมักอาศัยระบบนำวิถีด้วยแรงเฉื่อย (inertial navigation) หรือด้วยวัตถุท้องฟ้า (celestial navigation) เป็นหลัก ขณะที่ขีปนาวุธพิสัยใกล้บางแบบจะมีการใช้ระบบนำวิถีด้วยดาวเทียม (satellite navigation) และเมื่อแรงขับดันหมดลงเคลื่อนที่ต่อไปตามขีปนวิถี (ballistic จึงเรียกว่า ballistic missile) ระหว่างที่บิน โดยไม่จำเป็นต้องอาศัยผิวพื้นอากาศพลวัต (airfoil) เพื่อสร้างแรงยก ขีปนาวุธพิสัยไกลส่วนใหญ่จะมีการปลดถังเชื้อเพลิงที่ใช้หมดแล้วออกเป็นท่อนๆตกลงไปตามแรงโน้มถ่วงของโลก หลังปลดถังเชื้อเพลิงท่อนสุดท้ายออกแล้ว หัวรบก็จะตกลงสู่เป้าหมายโดยไม่มีการนำวิถี ขีปนาวุธพิสัยกลางจะมีการขับดันขึ้นไปถึงบริเวณไม่เกินชั้นบรรยากาศ ในขณะที่ขีปนาวุธข้ามทวีปจะขับดันขึ้นไปถึงบริเวณวงโคจรย่อย 

การสกัดหัวรบที่มุ่งสู่เป้าหมายเป็นเรื่องค่อนข้างลำบาก ยิ่งขีปนาวุธสู่เป้าหมายที่ระดับความสูงเท่าใด ยิ่งมีความเร็วในการตกสู่เป้าหมายเร็วเท่านั้น ความเร็วของหัวรบที่กำลังทิ้งตัวนี้อาจเร็วพอๆกับอุกกาบาต ซึ่งอาวุธปล่อยทั่วไปไม่สามารถไล่ตามได้ทัน การสกัดจึงต้องยิงสกัดจากทิศทางด้านหน้าหรือด้านข้างเท่านั้น ทว่าระบบป้องกันขีปนาวุธส่วนใหญ่มักจะออกแบบมาใช้ในการสกัดกั้นในช่วงนี้เป็นหลัก

ขีปนาวุธยิงจากเรือดำน้ำได้รับการออกแบบขึ้นในช่วงทศวรรษที่ 1950 และนำไปสู่การสร้างเรือดำน้ำขีปนาวุธ (อังกฤษ: Ballistic missile submarine หรือ SSB) ขึ้นในเวลาต่อมา

การจำแนกประเภท
--------------

* ขีปนาวุธทางยุทธวิธี (Tactical ballistic missile : IBM) พิสัยปฏิบัติการ 150 ถึง 300 กม.
* ขีปนาวุธระดับยุทธบริเวณ (Theater ballistic missile : TBM) พิสัยปฏิบัติการ 300 ถึง 3,500 กม.
	+ ขีปนาวุธพิสัยสั้น (Short-range ballistic missile : SRBM) พิสัยปฏิบัติการ 300 ถึง 1,000 กม.
	+ ขีปนาวุธพิสัยกลาง (Medium-range ballistic missile : MRBM) พิสัยปฏิบัติการ 1,000 ถึง 3,500 กม.
* ขีปนาวุธพิสัยปานกลาง (Intermediate-range ballistic missile : IRBM) พิสัยปฏิบัติการ 3,500 ถึง 5,500 กม.
* ขีปนาวุธข้ามทวีป (Intercontinental ballistic missile : ICBM) พิสัยปฏิบัติการมากกว่า 5,500 กม.

อ้างอิง
-------

1. ↑  สถาบันวิชาการป้องกันประเทศ กระทรวงกลาโหม พจนานุกรมศัพท์ทหาร อังกฤษ-ไทย ฉบับใช้ร่วมสามเหล่าทัพ พ.ศ. 2558 หน้า 29.
2. ↑  Wragg, David W. (1973). *A Dictionary of Aviation* (first ed.). Osprey. p. 53. ISBN 9780850451634.

| * ด
* ค
* ก
ประเภทของมิสไซล์ |
| --- |
| แบ่งตามการเดินทาง | 
* ขีปนาวุธ (BM)
* อาวุธปล่อยครูซ (CM)

 |
| แบ่งตามการปล่อย | 
* ขีปนาวุธปล่อยจากอากาศ (ALBM)
* อาวุธปล่อยครูซจากอากาศ (ALCM)
* อาวุธปล่อยอากาศสู่อากาศ (AAM)
* อาวุธปล่อยอากาศสู่ผิวพื้น (ASM)
* ขีปนาวุธข้ามทวีป (ICBM)
* ขีปนาวุธพิสัยกลาง (IRBM)
* อาวุธปล่อยประทับบ่า
* ขีปนาวุธปล่อยจากเรือดำน้ำ (SLBM)
* อาวุธปล่อยครูซจากเรือดำน้ำ (SLCM)
* อาวุธปล่อยผิวพื้นสู่อากาศ (SAM)
* อาวุธปล่อยผิวพื้นสู่ผิวพื้น (SSM)

 |
| แบ่งตามเป้าหมาย | 
* อาวุธปล่อยต่อต้านขีปนาวุธ (ABM)
* อาวุธต่อต้านดาวเทียม (ASAT)
* ขีปนาวุธต่อต้านเรือ (ASBM)
* อาวุธปล่อยต่อต้านเรือ (AShM)
* อาวุธปล่อยต่อต้านเรือดำน้ำ (ASM)
* อาวุธปล่อยต่อต้านรถถัง (ATGM)

 |
**แอลีนา มือคัยลิวนา สวีตอลีนา** (ยูเครน: Елі́на Миха́йлівна Світо́ліна; อังกฤษ: Elina Mykhailivna Svitolina; เกิด 12 กันยายน พ.ศ. 2537) เป็นนักเทนนิสอาชีพชาวยูเครน เธอเคยขึ้นอันดับสูงสุดถึงที่ 3 ของโลกในประเภทหญิงเดี่ยว และอันดับที่ 108 ในประเภทคู่ สวีตอลีนาเคยเป็นแชมป์รายการดับเบิลยูทีเอประเภทเดี่ยว 16 รายการและรองชนะเลิศสามรายการ

สวีตอลีนาเข้ามาอยู่ใน 50 อันดับแรกของโลกเป็นครั้งแรกเมื่อเดือนกรกฎาคม ค.ศ. 2013 และเข้าถึง 20 อันดับแรกในเดือนมิถุนายน ค.ศ. 2015 และเป็นผู้หญิงชาวยูเครนคนแรกที่ขึ้นถึง 10 อันดับแรกในเดือนพฤษภาคม ค.ศ. 2017 แซงหน้าอาลอนา บอนดาแรนกอ เพื่อนร่วมชาติ หลังจากคว้าแชมป์ดับเบิลยูทีเอเป็นครั้งแรกในปีค.ศ. 2013 เธอก็คว้าแชมป์ได้อีก 5 รายการจนถึงปี ค.ศ. 2017 ซึ่งในระหว่างนั้นเธอก็สามารถคว้าแชมป์ได้ถึง 5 รายการในปีเดียวกัน และทำให้เธอขึ้น 10 อันดับแรก รายการที่เธอชนะ ได้แก่ WTA Finals ค.ศ. 2018 และการแข่งขันระดับพรีเมียร์ไฟฟ์สามรายการจากทั้งหมดห้ารายการ ได้แก่ Dubai Tennis Championships, Italian Open และ Canadian Open เธอยังเคยชนะประเภทคู่ถึงสองรายการที่อิสตันบูลคัพ ใน ค.ศ. 2014 และ ค.ศ. 2015 สวีตอลีนาเคยเข้าถึงรอบรองชนะเลิศ่รายการแกรนด์สแลมสองรายการใน ค.ศ. 2019 ทั้งรายการวิมเบิลดันและยูเอสโอเพน ค.ศ. 2021 เธอได้รับรางวัลเหรียญทองแดงโอลิมปิกในการแข่งขันประเภทหญิงเดี่ยวในโอลิมปิกฤดูร้อน 2020 และกลายเป็นนักกีฬาเทนนิสโอลิมปิกคนแรกที่คว้าเหรียญรางวัลให้กับประเทศยูเครน

ชีวิตในวัยเด็กและภูมิหลัง
-------------------------

สวีตอลีนาเกิดในเมืองออแดซา พ่อและแม่เป็นชาวยูเครน มือคัยลอ (อดีตนักมวยปล้ำ) และออแลนา (อดีตนักพายเรือแข่งขัน) เธอได้รับการตั้งชื่อตามแอลีนา บึสตรึตสกา นักแสดงหญิงชื่อดังชาวยูเครน เธอมีพี่ชายหนึ่งคนชื่อยูเลียนเมื่อตอนเป็นเด็ก แอลีนาสังเกตว่าพี่ชายของเธอได้รับความสนใจอย่างมากตอนเล่นเทนนิส สิ่งนี้เป็นแรงบันดาลใจให้เธอเล่นกีฬาเพื่อเรียกความสนใจจากพ่อของเธอ เธอเริ่มเล่นเทนนิสตอนอายุห้าขวบ  สวีตอลีนาและครอบครัวของเธอย้ายไปที่คาร์กิว ประเทศยูเครน ตอนเธออายุ 13 ปี หลังจากที่นักธุรกิจยูรีย์ ซาปรอนอว์ กลายเป็นผู้สนับสนุนของเธอ ซาปรอนอว์เห็นเธอเล่นในการแข่งขันรายการหนึ่งของลูก เมื่อเธออายุ 12 ปี และประทับใจมาก ทำให้เขาลงทุนกับการฝึกอบรมและพัฒนาอาชีพของเธอต่อไป

อ้างอิง
-------

1. 1 2  "WTA Tennis English". WTA Tennis. สืบค้นเมื่อ 23 December 2018.
2. ↑  "🎾Элина Свитолина про первый секс, 500$ в час, самолёт в подарок и ругань матом – YouTube". 2018-09-09. คลังข้อมูลเก่าเก็บจากแหล่งเดิมเมื่อ 2022-03-06. สืบค้นเมื่อ 2020-09-20.`{{cite web}}`: CS1 maint: bot: original URL status unknown (ลิงก์)
3. 1 2 3 4  (ในภาษายูเครน) I was offered a lot of money to play for other countries, but, luckily, I'm from Ukraine - Svitolina, Radio Free Europe (31 July 2017)
4. 1 2  แม่แบบ:ITF profile
5. ↑  "Elina Svitolina". *glavred.info* (ภาษารัสเซีย).
6. ↑  "Elina Svitolina". *WTA Tennis*. July 16, 2018.
Chemical compound
**แมนโนส 6-ฟอสเฟต** (อังกฤษ: Mannose-6-phosphate; **M6P**) เป็นอนุพันธ์ของโมโนแซ็กคาไรด์ที่มีหมู่ฟอสเฟตประกอบชนิดหนึ่ง M6P เป็นสัญญาณเป้าหมาย (targeting signal) สำคัญสำหรับprecursor proteins acid hydrolase ซึ่งท้ายที่สุดจะมีหน้าที่ในการขนส่งเข้าสู่ไลโซโซม การติด M6P (M6P tagging) นั้นจะถูกเติมเข้าในโปรตีนภายในซิส-กอลไจแอปพาราตัส (*cis*-Golgi apparatus) โดยเฉพาะในปฏิกิริยาซึ่งมี uridine diphosphate (UDP) และ *N*-acetylglucosamine ประกอบนั้น เอนไซม์ N-acetylglucosamine-1-phosphate transferase จะเร่งปฏิกิริยา *N*-linked glycosylation ของกาก asparagine ด้วย M6P หลังมีการติด M6P แล้ว โปรตีนเหล่านี้จะถูกเคลื่อนไปยัง ทรานส์-กอลไจแอปพาราตัส (*trans*-Golgi network) ที่ซึ่ง moiety ของ M6P จะถูกระบุได้และรวมเข้ากับโปรตีน mannose 6-phosphate receptor (MPR) ที่ค่า pH อยู่ที่ 6.5-6.7

เอนไวม์ในไลโซโซม (lysosomal enzymes) ที่ถูกติดด้วย M6P จะถูกส่งไปยังเอนโดโซมระยะปลาย (late endosome) ผ่านทางการขนส่งสารแบบผ่านเวซิเคิล (vesicular transport) กระบวนการรักษาแบบการบำบัดโดยการทดแทนเอนไซม์ (Enzyme replacement therapy: ERT) ในหลาย ๆ โรคในกลุ่มโรคไลโซโซมอลสตอราจ (lysosomal storage diseases) พึ่งพาวิถี (pathway) นี้ในการควบคุมให้เอนไซม์สังเคราะห์มุ่งตรงไปยังไลโซโซมที่ซึ่งจะเข้าไปเมตาบอไลส์ (metabolise) สารเฉพาะชนิดนั้น ๆ 

M6P จะถูกแปลงเป็น fructose 6-phosphate โดยเอนไซม์ mannose phosphate isomerase

ดูเพิ่ม
-------

* I-cell disease
* Insulin-like growth factor 2 receptor
* แมนโนส
* แมนโนส 1-ฟอสเฟต

อ้างอิง
-------

1. 1 2  Alberts, Bruce; และคณะ (2002). *Molecular biology of the cell* (4th ed.). New York: Garland Science. ISBN 978-0-8153-3218-3.
2. ↑  Coutinho, MF; Prata, MJ (2011-12-15). "Mannose-6-phosphate pathway: A review on its role in lysosomal function and dysfunction". *Molecular Genetics and Metabolism*. Elsevier. **105** (4): 542–550. doi:10.1016/j.ymgme.2011.12.012. PMID 22266136.

แหล่งข้อมูลอื่น
---------------

* Mannose-6-Phosphate Receptor ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
* หน้าที่ของ M6P ในการปรับแก้โปรตีน (protein modification) (วิดีโอ) เก็บถาวร 2020-04-15 ที่ เวย์แบ็กแมชชีน

แม่แบบ:Fructose and galactose metabolic intermediates
***นรรมทา พจาโอ อางโทลนะ*** (อักษรโรมัน: Narmada Bachao Andolan) เป็นขบวนการทางสังคมในประเทศอินเดีย ที่นำโดยชาวชนเผ่า (*อาทิวาสี*), เกษตรกร, นักเคลื่อนไหวด้านสิ่งแวดล้อม และ สิทธิมนุษยชน เพื่อต่อต้านโครงการการสร้างเขื่อนขนาดใหญ่จำนวนมากตามแม่น้ำนรรมทา ซึ่งไหลผ่านรัฐคุชราต มัธยประเทศ มหาราษฏระ ของประเทศอินเดีย 

เขื่อนสรทาร สโรวาร ในรัฐคุชราต เป็นหนึ่งในเขื่อนที่ใหญ่ที่สุดบนแม่น้ำนรรมทา และเป็นหนึ่งในเป้าหมายหลักของขบวนการในระยะแรก เขื่อนนี้ป็นส่วนหนึ่งของโครงการเขื่อนแม่น้ำนรรมทา (Narmada Dam Project) ซึ่งมีเป้าหมายหลักเพื่อให้การชลประทานและไฟฟ้าแก่ผู้คนในรัฐต่าง ๆ ที่แม่น้ำไหลผ่าน รูปแบบการรณรงค์ของนรรมทา พจาโอ อางโทลนะ มีทั้งการดำเนินการในชั้นศาล, การอดอาหารประท้วง การเดินขบวน และการรวบรวมการสนับสนุนจากบุคคลมีชื่อเสียงในวงการศิลปะและภาพยนตร์ ขบวนการนี้ ตลอดจนผู้นำคนสำคัญ เมธา ปัฏกร และ บาบา อามเต ได้รับรางวัลไรต์ไลฟลิฮูดในปี 1991

ตามแผนของรัฐบาลอินเดียในปี 1979 มีการวางแผนก่อสร้างเขื่อนตามแม่น้ำนรรมทาขึ้น ประกอบด้วยเขื่อใหญ่ 30 แห่ง, กลาง 135 แห่ง, เล็ก 3000 แห่ง ภายใต้ข้อสันนิษฐานว่าเขื่อนในโครงการจะช่วยผันน้ำให้แก่ประชากรราวสี่สิบล้านคนในพื้นที่ และสร้างกระแสไฟฟ้าสำหรับพื้นที่โดยรอบ ในปี 1985 เมธา ปัฏกร และคณะ เดินทางเยือนเขื่อนสรทาร สโรวาร และพบว่าโครงการถูกพักเพื่อตรวจสอบโดยคำสั่งของกระทรวงสิ่งแวดล้อมและการป่าไม้ เนื่องจาก "ไม่สามารถเติมเต็มข้อกำหนดทางสิ่งแวดล้อมพื้นฐาน และขาดการสำรวจแผนที่สำคัญโดยสมบูรณ์" รวมถึงผู้ที่จะได้รับผลกระทบจากโครงการเขื่อนนี้ ไม่เคยได้รับข้อมูลเกี่ยวกับโครงการ ได้รับก็เพียงข้อเสนอในการบรรเทา ตลอดจนไม่เคยมีการสำรวจและปรึกษากับชาวบ้านในพื้นที่ คณะของเมธาได้ทำการค้นคว้าเพิ่มเติมจนท้ายที่สุดได้ข้อสรุปว่าหน่วยงานรัฐที่รับผิดชอบการสร้างเขื่อนไม่ได้ผ่านขบวนการตรวจสอบและประเมินที่เกี่ยวกับผลกระทบหลังการสร้างเขื่อน

นอกจากนรรมทา พจาโอ อางโทลนะ แล้ว ยังมีองค์การที่มีเป้าหมายร่วมกัน ทั้งในแง่ของการชดเชยผู้ที่ได้รับผลกระทบจากเขื่อนอย่างไม่เป็นธรรม ไปจนถึงในแง่ของการต่อต้านการสร้างเขื่อนไปเลย เช่น นรรมทา อสัรครัสตะ สมิติ (Narmada Asargrastha Samiti; નર્મદા અસરગ્રસ્ત સમિતિ) ในรัฐคุชราต, นรรมทา ฆาฏี นวนิรมาณ สมิตี (Narmada Ghati Nav Nirman Samiti; नर्मदा घाटी नवनिर्माण समिती) ในรัฐมัธยประเทศ และ นรรมทา ธรณครัสตะ สมิตี (Narmada Dharangrastha Samiti; नर्मदा धरणग्रस्त समिती) ในรัฐมหาราษฏระ

อ้างอิง
-------

1. ↑  "Medha Patkar and Baba Amte / Narmada Bachao AndolanThe RightLivelihood Award". *www.right livelihoodaward.org*. เก็บจากแหล่งเดิมเมื่อ 26 October 2016. สืบค้นเมื่อ 2016-10-25.
2. ↑  Rajagopal, Balakrishnan. *The Role of Law in Counter-Hegemonic Globalization and Global Legal Pluralism: Lessons from the Narmada Valley Struggle in India*. Leiden Journal of International Law. p. 358.
3. ↑  Fisher, William (1995). *Toward Sustainable Development?: Struggling Over India's Narmada River*. M. E. Sharpe. pp. 157–158. ISBN 978-1-56324-341-7.
4. ↑  Fisher, William (1995). *Towards Sustainable Development?: Struggling Over India's Narmada River*. M.E Sharpe. p. 159. ISBN 978-1-56324-341-7.
5. ↑  Fisher, William (1995). *Toward Sustainable Development?: Struggling Over India's Narmada River*. M. E. Sharpe. pp. 159–160. ISBN 978-1-56324-341-7.
6. ↑  Fisher, William (1995). *Toward Sustainable Development?: Struggling Over India's Narmada River*. M. E. Sharpe. p. 23. ISBN 978-1-56324-341-7.
**วัดพระธาตุสบฝาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่นาวาง อำเภอแม่อาย จังหวัดเชียงใหม่ ตั้งอยู่บนยอดดอยสบฝาง บริเวณแม่น้ำกกบรรจบกับแม่น้ำฝาง จึงเป็นที่มาของชื่อวัด วัดมีเนื้อที่ทั้งหมดประมาณ 800 ไร่

ตามตำนานระบุว่า พระธาตุสบฝางสร้างขึ้นโดยพระเจ้าพรหมมหาราช กษัตริย์แห่งเวียงไชยปราการ ตำนานของวัดพระธาตุสบฝาง เล่าว่า ในราวพุทธศตวรรษที่ 15 มีพระภิกษุรูปหนึ่ง นามว่า พระพุทธโฆษาจารย์ ได้นำเอาพระธาตุส่วนพระนลาฏของพระพุทธเจ้า (กระดูกส่วนหน้าผาก) จำนวน 16 องค์ มาถวายแด่พระเจ้าพังคราช กษัตริย์แห่งอาณาจักรโยนกเชียงแสน ต่อมาพระองค์ได้แบ่งพระธาตุให้แก่พระเจ้าพรหมมหาราช พระโอรสของพระองค์เองเก็บรักษาไว้ มีส่วนหนึ่งได้นำมาบรรจุไว้ในเจดีย์พระธาตุสบฝาง ขณะพระองค์กำลังเดินทางมาสร้างเวียงไชยปราการ ภายหลังวัดได้กลายมาเป็นวัดร้าง จนเมื่อ พ.ศ. 2467 ครูบาศรีวิชัยได้ธุดงค์มาพบพระธาตุและบูรณะใหม่ให้ใหญ่กว่าเดิม พร้อมทั้งได้สร้างบันไดนาคจำนวน 716 ขั้น ต่อมา พ.ศ. 2476 วิหารเกิดเพลิงไหม้ ต่อมา พ.ศ. 2532 พระครูวุฒิญาณพิศิษฐ์ ขึ้นมาจำพรรษาบนดอยสบฝาง ท่านได้สร้างอุโบสถและวิหารปฏิบัติธรรม พร้อมกับได้บูรณะองค์พระเจดีย์ใหม่ทั้งองค์ เปลี่ยนยอดฉัตรพระเจดีย์ให้สมบูรณ์

สำนักงานพระพุทธศาสนาแห่งชาติระบุตั้งวัดเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535

อ้างอิง
-------

1. ↑  "พระธาตุสบฝาง". มิวเซียมไทยแลนด์.
2. ↑  "แม่น้ำฝาง-น้ำกก สองสายน้ำไหลมาบรรจบกัน เป็นตำนานพระธาตุเก่าแกกว่า 1,300 ปี "วัดพระธาตุสบฝาง"". เชียงใหม่นิวส์.
3. ↑  "วัดพระธาตุสบฝาง". สำนักงานพระพุทธศาสนาแห่งชาติ.
**วัดปัจฉิมการาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมืดกา อำเภอดอยเต่า จังหวัดเชียงใหม่ ตั้งอยู่บนเนินสูงประมาณ 5–6 เมตร ที่ดินตั้งวัดมีเนื้อที่ 15 ไร่ มีที่ธรณีสงฆ์จำนวน 1 แปลงมีเนื้อที่ 2 งาน มีโรงเรียนขนาดเล็กตั้งอยู่ทิศตะวันตกของวัดชื่อโรงเรียนบ้านมืดกาตะวันตก

วัดปัจฉิมการาม เดิมเรียกว่า **วัดแยงเงา** หรือ **วัดจำป๋าแยงเงา** เนื่องจากเมื่อถึงเวลาบ่าย 3 โมง ถึง 5 โมงเย็น เงาวิหารวัดกับเงาพระธาตุในวัดจะยื่นลงสู่ลำน้ำ วัดสร้างขึ้นเมื่อ พ.ศ. 2447 โดยครูบากันทวังและครูบาศรีวิชัยที่เคยมาจำพรรษาอยู่วัดนี้ วัดได้รับพระราชทานวิสุงคามสีมาเมื่อวันที่ 10 กุมภาพันธ์ พ.ศ. 2564

อาคารเสนาสนะประกอบด้วยวิหาร ศาลาการเปรียญ ศาลาบาตร เจดีย์ กุฏิสงฆ์ โรงครัว อุโบสถ หอระฆัง และกุฎิเจ้าอาวาส ภายในอุโบสถมีภาพจิตรกรรมฝาผนังที่แสดงให้เห็นบ้านเรือนก่อนน้ำท่วมดอยเต่า ก่อนสร้างเขื่อนภูมิพล ปูชนียวัตถุมีพระพุทธรูปทองสัมฤทธิ์ พระพุทธรูปไม้ พระพุทธรูปชินราชและพระพุทธรูปหินอ่อน มีสิ่งสำคัญที่เป็นมงคลและศักดิ์สิทธิ์มากคือ หงส์ไม้สักลงรักปิดทอง ศิลปะมอญ อายุประมาณ 400–500 ปี นำมาจากประเทศพม่า ติดตั้งไว้บนหลังคาอุโบสถ

อ้างอิง
-------

1. ↑  "วัดปัจฉิมการาม". สำนักงานพระพุทธศาสนาแห่งชาติ.[*ลิงก์เสีย*]
2. ↑  "จิตกรรมฝาผนังวัดในอำเภอดอยเต่า".
3. ↑  "บ้านมืดกาตะวันตก".
***ซัมซุงเพย์*** (เกาหลี: 삼성 페이; อังกฤษ: Samsung Pay) เป็นบริการชำระเงินผ่านมือถือและกระเป๋าเงินดิจิทัลที่พัฒนาโดยของซัมซุง อิเลคโทรนิคส์จากประเทศเกาหลีใต้ เปิดตัวครั้งแรกเมื่อวันที่ 20 สิงหาคม พ.ศ. 2558 รองรับบอุปกรณ์สมาร์ทโฟนของซัมซุง กาแลคซี่ ที่เปิดให้ผู้ใช้บริการสามารถชำระเงินได้ด้วยตนเอง โดยแปลงเป็นดิจิทัลและสามารถแทนที่ชิปบัตรเครดิตหรือบัตรเดบิตและธุรกรรม chip and PIN ได้ที่จุดขายแบบไร้สัมผัสได้ อุปกรณ์สื่อสารแบบไร้สายกับระบบจุดขายโดยใช้การสื่อสารสนามใกล้ (NFC) และรองรับเครื่องชำระเงินแบบแถบแม่เหล็กเท่านั้น Magnetic secure transmission (MST) ในอุปกรณ์ที่เปิดตัวก่อนปี พ.ศ. 2564

ในวันที่ 24 มิถุนายน พ.ศ. 2565 ทางซัมซุงได้เปิดตัวซัมซุงวอลเล็ทมาแทนที่ซัมซุงเพย์และซัมซุงพาสเข้าด้วยกันเป็นตัวเดียว

ซัมซุงเพย์ในประเทศไทย
---------------------

ซัมซุงได้เปิดตัวซัมซุงเพย์ในประเทศไทยอย่างเป็นทางการจะเปิดให้บริการในช่วงไตรมาสที่ 3 ปี พ.ศ. 2559 ช่วงแรกจะรองรับบัตรเครดิตจาก 6 ธนาคารหลักได้แก่ กรุงไทยของKTC, กสิกรไทย, ซิตี้แบงค์, ไทยพาณิชย์และกรุงศรี ต่อมาได้เพิ่มอีก 2 ธนาคารได้แก่ ยูโอบีและอิออน

ในปี พ.ศ. 2564 ทางซัมซุงได้ประกาศว่าจะปิดบริการซัมซุงเพย์อย่างเป็นทางการในประเทศไทยลงในวันที่ 31 ธันวาคม พ.ศ. 2564 ซัมซุงได้บอกเหตุผลที่ปิดบริการว่า "มีความจำเป็นต้องยุติการให้บริการ Samsung Pay รวมถึงบริการที่เกี่ยวข้อง เนื่องด้วยเหตุผลที่มิอาจหลีกเลี่ยงได้" นักวิเคราะห์คาดการณ์สาเหตุสมมุติฐานว่าอาจจะคนที่ใช้บริการซัมซุงเพย์น้อยมากแถมในช่วงนั้น e-Payment และระบบ QR Code ได้รับความนิยมแพร่หลายมาก

ดูเพิ่ม
-------

* กูเกิลเพย์
* แอปเปิลเพย์
* แอลจีเพย์

อ้างอิง
-------

1. ↑  Welch, Chris (2021-01-14). "The Galaxy S21 doesn't support Samsung Pay's most convenient feature". *The Verge* (ภาษาอังกฤษแบบอเมริกัน). สืบค้นเมื่อ 2023-03-14.
2. ↑  เปิดตัว Samsung Wallet แอพตัวใหม่มาแทน Samsung Pay และ Samsung Pass
3. ↑  เปิดตัว Samsung Wallet บริการใหม่ที่รวมร่างทั้ง Samsung Pay และ Samsung Pass จบในตัวเดียว
4. ↑  เปิดตัว Samsung Pay ใน​ไทย ทดลองใช้งาน 27 ตุลาคม กับ 6 บัตรเครดิตหลัก
5. ↑  Samsung Pay เปิดให้ใช้งานในไทยอย่างเป็นทางการ
6. ↑  บัตรเครดิต UOB สามารถเชื่อม Samsung Pay ได้แล้ววันนี้
7. ↑  Samsung Pay เตรียมยุติให้บริการในไทยอย่างเป็นทางการสิ้นปีนี้
8. ↑  Samsung Pay เตรียมโบกมือลาประเทศไทย คาดเพราะทุกแบงค์หนุน e-Payment และระบบ QR Code ที่แข็งแกร่ง
9. ↑  Samsung Pay เตรียมปิดตัวในไทย ปลายปี 2564 นี้ เกิดอะไรขึ้น ?
**ยุวเกษตรกร** ในประเทศไทย หมายถึงเด็กและเยาวชน อายุ 10 - 25 ปีที่สนใจการเกษตร รวมตัวกันในระดับหมู่บ้านขอจัดตั้งเป็นกลุ่มยุวเกษตรกรต่อสำนักงานเกษตรอำเภอและจังหวัด เพื่อรับบริการความรู้วิชาการเกษตรและเคหกิจเกษตรจากโครงการส่งเสริมการเกษตรในพื้นที่ ส่วนใหญ่เป็นโครงการอบรมความรู้ที่เหมาะสมกับอาชีพการเกษตรในท้องถิ่น

กลุ่มยุวเกษตรกรส่วนใหญ่มีสมาชิก 15 - 30 คน อายุใกล้เคียงกันหรือเรียนอยู่ชั้นเดียวกันมีทั้งประเภท กลุ่มในโรงเรียน กลุ่มนอกโรงเรียน และ กลุ่มผสม และมีเกษตรกรในท้องถิ่นอาสาสมัครเป็น "ที่ปรึกษายุวเกษตรกร" ประจำกลุ่ม ทำหน้าที่เป็นพี่เลี้ยงดูแลให้คำแนะนำกลุ่มในการดำเนินงานและกิจกรรม

กลุ่มยุวเกษตรกรส่วนใหญ่มีระยะเวลาเป็นกลุ่มประมาณ 2 - 4 ปี เพราะสมาชิกมีอายุมากขึ้น ไม่มีเวลามาร่วมกิจกรรม มีครอบครัวและอาชีพต้องรับผิดชอบ บางคนเปลี่ยนสถานภาพเป็นสมาชิกองค์กรหรือมีบทบาทหน้าที่อื่นในท้องถิ่น เช่น สมาชิกกลุ่มเกษตรกร และ กลุ่มแม่บ้านเกษตรกร เป็นต้น และมีกลุ่มยุวเกษตรกรหลายกลุ่มรับสมัครเด็กและเยาวชนเข้าเป็นสมาชิกรุ่นใหม่เพื่อดำเนินงานและกิจกรรมต่อไป โดยกลุ่มยุวเกษตรกรประเภทนอกโรงเรียนจะมีระยะเวลาเป็นกลุ่มมากกว่ากลุ่มยุวเกษตรกรประเภทในโรงเรียน

ประเภทกลุ่มยุวเกษตรกร
---------------------

กลุ่มยุวเกษตรกรประเภทนอกโรงเรียน หมายถึง กลุ่มยุวเกษตรกรที่ไม่ได้จัดตั้งขึ้นในโรงเรียน แต่เป็นกลุ่มยุวเกษตรกรที่จัดตั้งขึ้นในชุมชนหรือหมู่บ้าน แม้ว่าสมาชิกทั้งหมดของกลุ่มยุวเกษตรกรจะเป็นนักเรียนที่กำลังศึกษาอยู่ในโรงเรียน

กลุ่มยุวเกษตรกรประเภทในโรงเรียน หมายถึง กลุ่มยุวเกษตรกรที่จัดตั้งขึ้นในโรงเรียน มีสมาชิกทั้งหมดของกลุ่มเป็นนักเรียนหรือกำลังศึกษาอยู่ในโรงเรียน ในปี 2556 มีกลุ่มยุวเกษตรกรที่จัดตั้งขึ้นในมหาวิทยาลัยแม่โจ้ จังหวัดเชียงใหม่ และมหาวิทยาลัยเกษตรศาสตร์ บางเขน กรุงเทพมหานคร ด้วย

กลุ่มยุวเกษตรกรประเภทกลุ่มผสม หมายถึง กลุ่มยุวเกษตรกรที่มีสมาชิกกลุ่มบางคนเป็นนักเรียนและบางคนไม่ได้เรียนหนังสือหรือออกจากโรงเรียนแล้ว

งานของยุวเกษตรกร
----------------

งานของยุวเกษตรกร ได้แก่ การฝึกปฏิบัติงานปลูกพืช เลี้ยงสัตว์ และ เคหกิจเกษตร ดำเนินการได้ 3 ลักษณะ

1. งานรวม งานที่สมาชิกทุกคนในกลุ่มร่วมกันดำเนินการ
2. งานกลุ่มย่อย งานที่สมาชิกบางคนในกลุ่มร่วมกันดำเนินการ
3. งานส่วนบุคคล งานที่สมาชิกแต่ละคนแยกกันดำเนินการ บางคนอาจทำร่วมกับผู้ปกครองที่บ้าน

ครื่องหมายยุวเกษตรกร

เครื่องหมายยุวเกษตรกร
---------------------

เครื่องหมายยุวเกษตรกร มีรูปร่างลักษณะมาจาก ใบโคลเวอร์สีเขียว 4 แฉก แต่ละแฉกบรรจุอักษร "ก" สีขาว อักษร ก ย่อมาจาก

* เกศ หมายถึง การฝึกใช้สมอง
* กมล หมายถึง การฝึกจิตใจ
* กร หมายถึง การฝึกใช้มือ
* กาย หมายถึง การฝึกพลานามัย

โคลเวอร์ เป็นใบพืชตระกูลถั่ว ปกติในธรรมชาติใบมี 3 แฉก เมื่อพบใบโคลอเวอร์ 4 แฉก เชื่อกันว่าประสบความโชคดี

อ้างอิง
-------


* กรมส่งเสริมการเกษตร. **การดำเนินงานยุวเกษตรกร**. กรุงเทพมหานคร : กองพัฒนาการบริหารงานเกษตร, 2536.
* กรมส่วเสริมการเกษตร. **การสัมมนาหัวหน้ากลุ่มส่งเสริมและพัฒนาเกษตรกร 77 จังหวัด**. 2556.